Downloaded from YTS.MX
Official YIFY movies site: YTS.MX
دا الصباح
بيشهد سفر طلاب مغتربين في رحلات طال انتظارها.
عشان القيود المفروضة بسبب تفشّي الوباء بعدتهم عن أحبابهم لمدة عامين تقريبًا.
والعوايل الأمريكية...
مستحيل!
- يا الله! هقصه دحين، مستعدة؟ - إيوة.
بسم الله!
مذهل!
مرة مذهل!
تفضلي.
رائع!
"إلى مركز (جدائل الحب) لعلاج السرطان وأمراض الشعر المزمنة، (بنسيلفانيا) 21137"
"بسوم".
- يا بنت! - ما عرفتك من الدقن.
- وحشتني. - وحشتيني أنتي، كيف بالله؟
- والله أخويا تقلان عليّ، ودقن وحركات. - وإيش تقلان؟ يعني شوية حركات.
أخيرًا صار شكلك أب خلاص.
من يومي أب، هاتي. رسميًا.
لأ، خليهم. خليهم والله. - لا. حياة الاستقلالية هناك، ترجعيها هناك.
أنتي أختي الصغيرة هنا.
- مين دول؟ - هدول أصحابي.
نم نم نم، أنا أحب الكعكة.
لو سمحتي، دخيلك، هادا "كعبور"، مو أي شخصية تانية.
- مين "كحبور"؟ - "كعبور".
وبعدين السيد "سليمان" أصر إن "كعبور" يجي يستقبلك بنفسه.
تمام.
سمعت عنك كتير يا ست الستات.
أنتي "بسومة"؟
أنا "بسومة". شكرًا إنك جيت استقبلتني اليوم يا "كعبور".
نورتي "جدة"!
والله حلو إنك لسه قاعد تصنع دي الأشياء.
أصنع؟ أنا؟ أصنع إيش؟ - "وليد"؟
♪ عجزت أحل معادلاتك ♪
♪ مانتي منصفة، مسائلك معقدة، في الأغلب مقرفة ♪
♪ وإذا على العلم أنا واكي عندي المعرفة ♪
♪ بس أنت منهجك متقلب صاير ما أعرفه ♪
♪ يلعن حنانك، ما أحلاكي، متلتلة الأمم وراكي ♪
♪ يوم أقول عنك ملاكي وأكتشف إنك هلاكي ♪
♪ بس هو كده، ما يكمل الزين ♪
♪ أمر أمرين، في الحالتين بتدوّقيني الأمرّين ♪
♪ ما شبعتي ♪
♪ ترى الخليقة... ♪
"بسومتي"!
- وحشتيني! - مرة وحشتيني "سميرة"!
إيش سويتي في شعرك؟
- قصيته، مو حلو؟ - مرة حلو.
- أديته لأحد محتاج، بس لا تقولي لماما. - خدي يا "سميرة".
مدام، "بسومة" هنا. - ماما!
- ماما، أنا وصلت. - أحطها وين دي؟
"هند"! هلا.
حمد الله على السلامة! - الله يسلمك.
فين البنت هادي؟ فينها؟ وروني هي.
ماما!
- وحشتيني. - حتى أنتي.
- سنتين يا بنت ما أشوفك! سنتين! - إيش أسوي؟
محلاك!
هلا يا "حمزة"!
أخيرًا نتقابل!
هلا.
تعرفي إن هو بس كتكوت، بس ما يتكلم ولا يلعب ولا أي شي؟ بس كتكوت!
طب تعرف إنك أنت مرة كبرت؟
أنتي ما كبرتي.
أنتي سافرتي لسه كبيرة، ورجعتي لسه كبيرة.
تعالي أوريكي هدايا العيد.
"حبيبي (سليمان)"
هاذي حقتك؟
هاذي حقتي بس أنا وعدت ماما ما أفتحها لين ما تيجي.
وفين حقت بابا؟
بابا حقي أنا؟
لا، بابا حقك أنت هنا، بابا حقي أنا فين؟
جدو؟
جدو مريض.
لا، هو بيلعب إنه مو مريض.
"سليمان"، تعال هنا لماما. تعال.
بابا!
إيش في؟ نقل على غرفتك ولّا إيش؟
لا، حبيبتي.
ترى حفرح لو رجعتوا عشتوا في غرفة واحدة. أنا بنتك.
لا، ما رجعنا يا "بسمة".
طب إيش في؟
فين بابا؟
اهدي يا "بسمة"، واسمعيها.
أنا هادية وبسمعكم، بس ما في حد منكم بيتكلم.
أبوكي مشي من البيت.
انفصلنا من شهرين تقريبًا.
وشوفتك حايسة في مذاكرتك، وكنتي بتحضّري للدكتوراه.
ما حبيت أشتتك بخبر زي ده.
ترى أنا كنت بحاول أتفادى الشي ده طول دي السنين.
بس خلاص،
كأنه الطلاق صار هو الحل الأنسب، له ولينا وللكل.
يعني كنتم بتكذبوا؟
مو كفاية كنا متنغصين عليكي، وما كنا معاكي يوم تخرجك.
كنا على الأقل نفرح معاكي.
وما نقولك.
وضع البيت ما كان ينطاق أصلًا، فكويس إنك أنتي ما كنتي هنا.
أنت أصلًا مانك عايش في ده البيت عشان تقولي رأيك فيه!
"وليد"، أفهم أنك كنت مشغول مع ولادة "حمزة".
ممكن ما كان عندك وقت إنك تديني ده الخبر.
بس ماما، كان عندك كل الوقت تكلميني تبغي أعشاب لـ"هند"،
وفيتامين "سي" لعمة "نجاة"، وأدوية رُكب ومفاصل للحي كله يا ماما!
بتحاولي تقنعيني إنك ما كان عندك وقت تقوليلي!
لا ماما، ومو تقوليلي...
ما بطلب تحطيني قدام الأمر الواقع.
بطلب تستشيريني.
لأن أنا بنتك الوحيدة اللي قاعدة معاكي في ده البيت.
ما خطر ده الشي في بالك؟
صح. "عشان ده حيشتت انتباهها."
ترى بابا في عمارتنا القديمة في "السلامة".
لو أبوك دخل في واحدة من حالاته، تمسك يد أختك وتخرج من البيت بدون تفكير.
واحتوي أختك، فاهمني؟ - طيب.
بابا.
بابا!
أنا وصلت.
ما تحسي إنه لو كان يفك الباب، كان فكه من صباح ربنا؟
اسمعي، ترى وضعه زاد مع الحظر،
وإذا ما كنتي تعرفي، أقسم بالله الوضع كان مرة خطير، خصوصًا على أمي.
بابا خطير ومتوحش، صح؟
- "وليد"، أنت سامع نفسك؟ - اسمعي، أنا فطست حر.
يا أهلًا وسهلًا.
تفضلوا.
- هلا هلا! كل عام وأنتي بخير يا بنتي. - كل سنة وأنت طيب.
هلا بقلبي أنا.
حبيبتي الغالية، كل سنة وأنت طيبة. كل سنة وأنت طيبة.
جيبولي "حمزة"، عشان عيديته.
أخيرًا لقيتك. أنتي هنا يا "بسومة".
بالله يا "سميرة"، من متى ماما تشتري هدايا وتحتفل بالعيد كده؟
تبغى تعمل عادة جديدة في العيلة.
ماما لو كانت اهتمت بالعيلة وما خربتها، كانت حتكون عادة حلوة كمان، صح؟
والله يا "بسومة"، أنتي ما تغيرتي. تزعلي من هنا، يطلعلك حساسية هنا.
في ناس عندها حساسية من الفول السوداني،
أنا عندي حساسية من العيلة.
كل عام وأنتي طيبة. كل سنة وأنت طيب.
وأنتي طيبة. مرة شكرًا. حبيبي.
كل سنة وأنتي طيبة.
السنة الجاية تجيني يدك بيد مراتك.
تعايديني أنا ومراتي؟
لا يا روحي، أنت اللي هتعايدها وتعايدني إن شاء الله.
هتشجعيني على العزوبية.
شكلها "بسمة" ما تبغى العيدية هالسنة حقتها.
لا، بس كان نفسي لو عرفت ستو "رقية".
يا ريت. كانت عشقتك وعشقتيها. فينه أبوكي؟
ممكن "وليد" يعرف.
أخوكي فين؟
قوليله حبيب القلب فين.
حيجي يشوفك يا حبيبي. أكيد هو في الطريق.
- كل سنة وأنتي طيبة يا بنتي. - شكرًا.
كل سنة وأنتي طيبة يا عمري.
شكرًا.
- هلا جدو! حمد الله على السلامة. - هلا جدو. وحشتني.
يعني ما عرفتي تجيبي معك خواجية لجدو وأنتي جاية؟
جدو!
هلا.
وحشتيني.
تعالي، أبغى آخد معاكي سيلفي.
ابتسمي.
ممكن نغير هروج الشغل هاذي؟ والله الدنيا عيد!
هلا بالدكتورة، هلا.
لسه بدري على الدكتورة.
في شي اسمه بدري يا عمّي، بدري من عمرك.
يعني مبسوط أنها مكملة دراسة؟
طبعًا شي يرفع الراس.
ما أقولك الأكاديمية للأذكياء فقط.
والأغبياء يجلسوا يشتغلوا في شركة العيلة، صح؟
الدكتورة الوحيدة اللي في عيلتنا جت وقلبتنا على بعض.
كيف يعني الدكتورة الوحيدة في عيلتنا؟ وأخوك "عدلي" إيش شهادته مثلًا؟ متوسطة؟
وإيش استفاد "عدلي" من شهادته؟
على الأقل البنت بتدرس هندسة، مو بكتيريا وأوساخ ما تنشاف بالعين المجردة.
أنا بقدم دكتوراه في الهندسة البيئية.
أنتي كمان طالعة لأبوكي!
بيئة وخرابيت!
ليش؟
مجال بابا في البكتيريا المجهرية مرة نادر.
بالظبط، نادر زيه. بالظبط.
على فكرة أنا جهّزت ألعاب لبعد العشاء.
ماما نحن حفظناهم خلاص.
غزوة "بدر"، "رمضان" التاني من الهجرة.
و"الخندق"، الخامس من "شوّال".
لا حول ولا... يا طرمبة، تلاقيك ولا يوم في "رمضان" صمت.
إيوه، طرمبة.
- وأصلًا إيش دخّلك؟ - يسموكم جيل إيش؟
يا عمّي، ده جيل حافظ مو فاهم. - هذا جيلكم أنتم.
"لؤي"، مو أنت من جيل الألفية؟
نحن الجيل الممتاز.
والممتاز جدًا كمان.
"إبراهيم"!
ليش ما نسأل جدو إيش هو يبغى يعمل في العيد.
كفاية أكل لحمة. - ها يا جدو؟ إيش نفسك؟
أنا نفسي أغلّق الصحن هذا اللي أمك ربشتني فيه.
ياهوو حبة حبة عليا، والله ما عندي ضروس.
بعد إيش أبغى؟
أنا أشوفكم كده حولي مبسوطين.
أسمعكم.
وأشوف كيف قاعدين تخططوا لحياتكم في الدنيا.
وحياتهم الآخرة يا عمّي.
يا بنتي خليهم يعيشوا حياتهم الأولى. حياتهم الآخرة دي خليها عندي أنا.
ده صوت "سليمان".
إلا، ده "سليمان".
السلام عليكم جميعًا. يا هلا وسهلا. وعليكم السلام.
تعال ورّي جدك.
بابا!
تعال وريني إيش سويت.
خليني أشوف. إيش صار؟
خلي جدك يشوف إيش صار.
بس. بسيطة يا شيخ.
ترى جرح صغير يا جماعة. كله خير، وكل عام وأنتم بخير.
طيبة؟ بابا.
أهلًا بسمة أبوكي. كيف حالك يا بنتي؟
- وحشتني. - وحشتيني.
أخيرًا ملاكي جه من "مدينة الملائكة".
إيش هذا؟
كترة الدراسة خلتك تقصي شعرك ولا إيش؟
قصيته تغيير بس، ما عجبك؟
يعني.
- وحشتني. - والله أنتو كمان.
- سلام. هلا يا حبيبي. كيف حالك؟ - كيفك يا ولدي؟ أخبارك؟
- السلام عليكم. - يا أهلًا وسهلًا.
- آنستني، كل سنة وأنت طيب يا حبيبي، تفضل. - حبيبتي، تسلمي. وأنتي طيبة.
- السلام عليكم جميعًا. كل عام وأنتم بخير. - أهلًا وسهلًا. تفضل.
- عيدك مبارك. - هلا عمّي.
أبويا حبيبي، خليك. خليك يا حبيبي، خليك.
- يا حبيبي أنا. - أنا هو.
- أبغي أحضنك أنا. - يا ريت حبيبي. الله يسعدك.
- كل عام وأنت بخير وبصحة وسلامة. - كيف حالك حبيبي؟ طمني عليك.
حالي ناتج اللي بيتعمل فيّ، بس الحمد لله كله خير.
- حبيبي، الله يسعدك. - ما شاء الله! تبارك الله!
حبيب القلب معيّد، والدنيا عنده سكّر.
ها؟
على مهلك حبيبي.
يبغالك تسأل أخويا. ما شاء الله عارف كل أخباري.
أيامي وصحتي وشغلي.
- الحمد لله. - ما شاء الله.
مويتك حبيبي.
صحة وعافية حبيبي.
- تعال أبويا. تعال حبيبي. - تفضل يا حبيبي. تفضل.
شايف كيف الأدوية ما تعكّ.
بس حبيت ألفت انتباهك.
أقولكم. أنا حخليكم تعيّدوا مع بعض.
وأشوفكم في ظروف أحسن.
لمن عمكم الكبير هادا طال عمره يسمحلنا بكده.
أبويا حبيبي.
بالسلامة. فين رايح؟
بس دقيقة. دقيقة بس.
فين رايح يا حبيبي؟
بابا فين حتروح؟ طب حجي معاك.
"سميرة". نعم.
ممكن تجيبيلي عبايتي وشنطتي بسرعة؟
خدي المطبقية معاكي.
أنا يا بنتي جيت أشوفك في بيت جدك علشان البيت ما يستحمل زيارات.
طبعًا أنتي ما أنتي غريبة، بس يعني حبيت زيارتك الأولى يكون البيت أحسن من كده.
ليا شهرين وزي ما أنتي شايفة.
الأمور صعبة شوية.
شكلك بدلت تجارب المعمل بأعمال فنية بابا.
لا، ومن [بالإنكليزية] الفن التصوري!
أنت عارف الدنيا قايمة قاعدة على الفن التصوري دي اليومين، صح؟
حقيقي.
بابا، حزّر إيش جبتلك. إيش جبتيلي؟
بس أكلت منه حبتين.
هذا مو اللوز بالعسل حق "لوس أنجلوس"؟
إيه والله من جد.
يا سلام عليك.
بس على أيامها كانت صورة جبل، لو ذاكرتي مو خايناني.
أكلتي منه حبتين؟
بالعافية.
بابا، تعرف هادي كانت عمل فني في معرض فني مرة كبير.
اتباعت بـ150 ألف! ما بمزح.
بس مين ده الغبي اللي يشتري الموز على إنه عمل فني، ما هو أكيد حيتاكل؟
شوفي، اللي اشتراه أكيد غبي.
بس هادا يا للي يقولنا إن الموز عمله الفني، هادا تُعبان نرجسي.
بيني وبينك يزيدوا هدول اللي يشتروه بالآلاف ولا يزيدوا اللي بيبيعوهلنا هو بهادا السعر.
ماما تركت معاك هدول؟ كانت تعشقهم.
وانكسروا عليّ اتنين بالغلط، زي ما كسرت قلب أمك.
يلا.
♪ نرجسي حاقد ♪
♪ تم تم تم ♪
♪ تُعبان لاعب ♪
♪ با را رام ♪
♪ قاهر فاجر ♪
♪ تم تم تم ♪
♪ "عادل" عادل♪
♪ لأ، مو عادل ♪
♪ "عادل" لادع ♪
♪ تم تم تم ♪
♪ "عادل" ♪
♪ ظالم ♪
♪ با را رام ♪
آخ منك يا "عادل"!
اجلسي يا بنتي.
- تفضلي. - شكرًا.
ما قولتلي. طعمه نفسه ولا اتغير؟
لأ. طعمه جديد.
بس مرة مألوف.
أنتي عارفة أيام "مونتانا" دي،
كانت من أحلى أيامي مع أمك.
أكيد قالتلك عن الخبر، صح؟
قالتلي.
بس كل شي حيكون كويس بابا.
سمعت إنك روحتي لأبوكي في بيته.
تسمي ده بيت؟
شوفي، بعض الأخبار تعرفي نشاركها.
أنا آسفة يا بنتي.
وأنا أحتاج أنام.
مرة متنغصة عليكي.
يمكن كان لازم أقولك قبل ما توصلي.
على الأقل عشان ما يخرب عيدك.
عيدي حيكون كويس لو نمت.
تصبحي على خير "بسمتي".
"دليل الإدارة البيئية"
أبوكي ترك هادي هنا.
"(ريسبيردال)"
كل العلب اللي جبناها،
ما ترك غير هادي هنا.
الباقي كله كان يتفضى في كرسي الحمّام مباشرةً.
ولا عمره أصلًا قبل ياخد دواء من أدويته.
بتحاولي تقنعيني إنك حاولتي تنقذيه بدي الأدوية ولمن رفض اتطلقتوا؟
أنا ناقلة أعيش عنده.
يا بنتي، بلا عبط.
استهدي بالله، أنتي دوبك واصلة.
وبعدين مقابلة الدكتوراه حقتك مو باقيلها أقل من شهر؟
أنتي فاكرة قد إيش تعبنا أبوكي أيام سفرتك؟
فاكرة الذل والبهدلة حقت الماجستير؟
لا تعيدي هاديك الأيام.
بس سافرت.
وبابا ليه سنتين ما هو معترض على سفري.
ماما، لو حقيقي يهمك تعرفي كيف كانت ليلتي أمس،
كانت عن قد إيش بابا يعزّك.
أنتي كنتي معانا، وشوفتي بنفسك البهدلة اللي كنا فيها.
بالظبط ماما. بالظبط.
أنتم الاتنين كنتم متبهدلين.
الإنسان كل حياته يدوّر على شريك يفرح ويتبهدل معاه.
وأنتي لاقيتي شريكك.
مو كان أساس البهدلة اللي قاعدة تتكلمي عنها وما هي عجبتك،
هو ده الدواء اللي أنتي مسكاه في يدك، وتفكري إنه طول الوقت حيحل كل مشاكلك،
ويرجعلك أيامك حقت زمان؟ صح؟
متى هتقتنعي إن ده الدواء ما يقدر ينقذ أحد؟ بالذات اللي نحبهم.
ولا يقدر ينقذ حياة نملة.
إحنا اللي ننقذ الناس ماما. إحنا.
الأدوية ما تنقذ لوحدها.
صح.
بس أنا مثلًا، إيش كنت؟ شبح؟
يا ماما، أنا كنت موجودة معاه طول الوقت، كنت جنبه.
"بسومتي".
أنا أبغاكي تنجحي رغم كل هادي الظروف.
أنتي تيجي عندي أول.
ومشاكلنا إحنا نحلّها بنفسنا.
مشاكلكم هي مشاكلي.
ما أعرف كيف فيكي حيل أصلًا تفرحي بالعيد ماما!
- يا بنتي، وليش أعاقبكم؟ - بتعاقبيني لمن تفرحي بالعيد.
وبتعاقبيني أكتر لمن بتدخّلي ده الدواء على غرفتي.
ممكن تخلّيه لأن أنا ماشية.
هلا.
"(لولّا)، مكالمة (فيستايم)"
- هلا يا بنت الإيه. - هلا.
هلا.
إحنا رايحين نعيّد على بنت عمة بابا،
وبعدها هنتغدى غدا عمّي المعتاد.
- وبعدين حنروح نسلّم على بنت خالتي. - إيوه!
وكمان نشرب الشاي عندها، وغيره هنتغدى مرة تانية.
يا شيخة، تاني يوم العيد وقدنا زايرين نص شجرة العيلة.
اسكت، بالله هلكني غتني في كل عيدية. وأنتي عارفة "مالك" طبعًا، ما يعجبه ولا شي.
بس لحظة، لحظة. أنتي إيش شعرك ده المجنون يا مجنونة؟
قصيته.
لطيف.
اسمعي، باقيلك يومين بس مع العيلة، والباقي معانا، تمام؟
أنتي فين؟ هادي مو بعمارة "السلامة"؟
أقولكم، أعتقد بابا وصل.
- يلا، أكلمكم بعدين، سلام، أشوفكم قريب. - مع السلامة.
مع السلامة.
مو قولتلك بيتي ما يستحمل ضيوف!
أنا ماني ضيوف.
♪ لا تلوموني ♪
♪ حبيبي مو راضي ♪
♪ على البيت أقول فاضي ♪
♪ لا تلوموني ♪
♪ كنت "ترافولتا"، عملوني "جيم كاري" ♪
♪ هما اختاروا، وأنا لازم أجاري ♪
♪ لا تلوموني، لا ♪
♪ لا تلوموني ♪
قالولك إن أبوكي مريض، صح؟
ياه!
يعني ما هم عارفين إن المكيّفات هادي فيها بكتيريا صار لها 40 سنة؟
أخطر شي على الصحة.
"(ريسبيردال)"
ذكريات كتير عشناها هنا يا دكتور؟
"بسومة" يا بنتي، تتذكري لمن كنتي صغيرة؟
كنتي تستخبي تحت الطاولة هادي.
ولمن يجي يشوفك
يلاقيكي لابسة ملابس مدام "منال"، حاطة أحمر شفاه والجزمة.
يا بنت يا "بسومة"، كبرتي.
كبرت، بس ولا أحمر شفاه ولا مكياج، شوفي شكلي.
أيوه، شايفة كيف قالولها تقص شعرها كمان.
شعرها حلو. "بسومة" دايمًا حلوة.
إيوه، طبعًا "بسومة" حلوة. كلنا نعرف إن "بسومة" حلوة.
بس هدول اللي يقعدوا يلعبوا في مخها ويغيروا أفكارها، مين شايفهم هدول؟
مين غيري أنا فاضحهم؟
إيش عندك يا بنتي؟ إيش صار؟
بالغلط. ماني عارفة أركّبه.
هادا ما أنتي عاد عارفة تركّبي القلب. هادا القلب، والقلب دايمًا يركب... هنا يركب.
أهو، صابت كله معاكي.
ما شاء الله، طالعة لأبوكي.
أهلًا. - ألو.
معكي عيادة الدكتور "حسن" للكبد والجهاز الهضمي،
بتصل بخصوص موعد الأستاذ "عدلي سيف الدين" يوم الاتنين الساعة 11 صباحًا.
إيوه، أنا بنته، بنت المريض.
بس المعذرة،
هل مناسب لو كان الدكتور المراجع هو الدكتور "حسن"؟
لأن الدكتور المعتاد في إجازة.
الدكتور "حسن" جديد عندنا، لكن الكل يمدحه.
إيوه، هيكون مناسب. شكرًا.
- كل سنة وأنتي طيبة. - وأنتي بصحة وسلامة، تسلمي.
تمام. مع السلامة.
دكتور جديد مو معناته دكتور كويس.
خليه خرجتنا الأولى، إيش حتفرق بابا؟
مستشفى؟
ما تحس تحتاج سكرتيرة؟
هادي أكيد تبرعات أخوكي.
هلا.
السلام عليكم. هادا من السيد "وليد".
شكرًا.
"وليد" جاب أكل.
قولي للولد هادا بيت أبوه ما هو جمعية خيرية.
جاب ملوخية. ملوخية!
لا ملوخية ولا رز بالشعرية.
مو قولتلك يومين، بس فجأة حسيت يومين فترة طويلة.
ترى جبتلك قهوة عشان تساعدك تذاكري.
أذاكر؟ إيش؟ ماما أرسلتك عندي ولا إيش؟ لا، طبعًا أنا ماني نزلتلك.
كيف عرفت إني في دي العمارة؟
ذكي. إيش أقول بس؟
ذكي؟ أنت محظوظ إن بابا ما شافك في نص الشارع واقف كده.
هلا عمّي.
كل عام وأنت بخير وصحة وسلامة. حبيت أعيّد عليكم والله بس.
شكلها حنعيش ذكريات حلوة على حسك.
حأقتلك.
ما ينفع تعمل فيّ دي المقالب. إيش تفكر؟ عمري ستة؟
يا ريت لو كنتي ستة.
ليش إن شاء الله؟
لو كنتي ستة وأنا تمانية، كان كنا نتفرج عندك "تيمون وبومبة".
♪ لما كنت خنزير مفعوص ♪
- ♪ "هاكونا ماتاتا" ♪ - ♪ "هاكونا ماتاتا" ♪
أقولك شي؟ قولي.
أعتقد أعرف فين نقدر نكون أنا ستة وأنت تمانية تاني.
فين؟
شاليهات "أبحر". طب يلا.
يلا إيه؟ أنا داخلة أنام.
يلا، تصبح على خير.
أوكي.
مع السلامة.
غبي.
دكتور "عدلي سيف الدين".
باسم أستاذ "عدلي"؟ أها.
دكتور.
الدكتور "عدلي" من فضلك.
20 سنة وأنا رئيس الفنيين في المختبرات هنا.
- نورت مطرحك دكتور "عدلي". - شكرًا.
تفضلوا الدور التاني، عيادات الجهاز الهضمي.
- بس لا تنسي الكمامة لو سمحتي. - مفهوم. أنا راح ألبسها، شكرًا.
العفو.
اصفرار العين ممكن يكون بسبب حاجة إحنا نسميه "اليرقان".
- و"اليرقان" سببه يكون تراكم... - تراكم الـ"بيليروبين" في الدم.
- صح. - أممم.
في أسباب كتير ممكن تسبب اصفرار العين.
آآآمم ممكن الجفاف.
ما بتشرب سوايل كفاية.
أو ممكن في سبب تاني.
قلق، توتر مستمر.
توتر مستمر.
"وليد"، أكيد هتقولك إن التلاجة فاضية لأن من جد فاضية.
بس ما حنموت من الجوع. إيش قاعد تقول أنت؟
بطّل تبعتله أكل من فضلك. قاعد يسميها تبرعات.
خلال الشهر اللي فات، هل تعاطيت نوع من أنواع المخدرات؟
شرب كحوليات؟
ممكن تطالع في عيني وأنت بتسألني أسئلتك الروتينية من فضلك يا دكتور؟
حاضر.
دكتور، أبغى أعرف، هل مارست الجنس بطريقة غير مألوفة قريب؟
الجنس خارج الإطار المعروف.
إيش اللي صار؟
أي علاقة جنسية.
أي علاقة غريبة.
أنت كنت عارف عن هادي الأشياء الكبد حقته، عنده اصفرار في العين ولا ما أعرف إيش عنده؟
سويت حاجة بطريقة غريبة؟
طريقة خارج المألوف؟
شي جديد؟
أحتاجك إنك تقولي. ما أبغاك...
أنا أوريك إني أعرف شوية أشياء لو سمحت.
مع السلامة.
حرجع أكلمك.
بابا!
آسفة. بس...
سوّي اللي ودك، علّي جرعة الدواء يا دكتور،
بس قهوتي وسجايري دكتور، لو سمحت، أرجوك!
بابا!
إيش؟ كان مدخّل ديك الخشبة في حلقك ولا إيش؟
لا، كان بيحشر خُشمه فيما لا يخصه.
طب خلاص، أنا آسفة. ما حنروحله تاني.
يا بنتي، ما حد يعتذر عن جرم غيره. إيش بيكي أنتي؟
أنا آسفة إني ماني آسفة.
أستاذ، الـ"كورونا" انتهت صلاحيتها.
دكتور. دكتور من فضلك.
دكتور يعني أستاذ. وأستاذنا دكتور. ولا تزعل.
- يلا بابا. ممكن؟ - تعالي.
بقولك هدول بس يبغوا يسلبوني لقبي في المكان هادا، هادا كل اللي بيسوّه.
ما شاء الله! تبارك الله!
كيف سلّناك اليوم يا أخويا؟
هادا الدكتور "حسن" من آخر منتجاتك؟
قاعدين متلمين عليّ يا تعابين يا نرجسيين بألعابكم أنتم؟
بابا، والله أنا أتلم عليك بحب.
جعانة، والله جعانة. من فضلك بابا.
مع السلامة يا عمو.
مع السلامة.
جعانة. قاعدة نص ساعة أدوّر عليك فوق.
حنعيش في السيارة!
بابا، لو سمحت!
آسفين.
ممكن بس شوية تسرع؟
يا شايب يا مسنّ! افتح الطريق!
أما غريبة الناس دي من جد يعني.
ما ينزعجوا من اللي طاير وسط البلد 140، وفيهم حيل يزعجوا اللي سايق في أمان الله.
مو كأنك ماشي في أمان الله على 20!
- بابا! - يعني أتهور زي المجانين هدول؟
لأ، لا تتهور.
بالعافية.
يا ابني، طلبت معكرونة.
أوه، أنا آسف يا عمّي. ابدأ في الأكل، والمعكرونة تجيكم حالًا.
أنت عارف إنها صار لها مسافرة 22 ساعة عشان تيجي تشوفني أنا؟
نورتنا والله. حمد الله على السلامة.
الله يسلمك.
يعني تبغاني أنا داحين أفرّج أهل "جدة" إن أنا ممكن أحط لقمة في فمي قبلها،
وأنا أبوها المحب، وهي صار لها مسافرة 22 ساعة؟
لأ طبعًا بابا.
يعني... والله آسف يا عمّي. المعكرونة داحين تجيكم.
قولي عمّي كمان مرة، حكسر أمّ الصحن ده في وجهك، فاهم؟
بابا، أقسم بالله البرغر لذيذ.
والله لذيذ.
فكّرتك ما تاكلي دجاج.
أقسم بالله، لو كان برغر فيل كان أكلته.
بس الصراحة مرة يجنن إنه استناكي عشان تتعشوا مع بعض.
إيوه، ماشي، ذوق، أخلاق، كل شي لطيف بابا،
بس أسلوبه وطريقته... أنا بالظبط كده مصنمة: "بابا!"
كل داك الجيل كده. بابا مو أهون منه.
- صحيح. - إيوه.
أهي! واحدة من ضحايا مدرسة جدي للسباحة.
حقيقي ما بمزح، بابا اتعلم السباحة هنا.
أنا بابا كل صوره قاعد على الشط، ما عمره أعتقد سبح، ولا عمل ولا شي.
- تبغي أعلمك السباحة؟ - يا مجانين أنتم الاتنين!
السور حيطيح!
وبعدين ليش لازم واحد يغرّق أحد عشان يعلمه؟ إيش ده العنف؟
غريبة! مع إني أعرف واحدة غرّقت أخويا،
علّمته حتة دين درس، ما يتنسي.
أنا؟
فاكر وفاكر يا "لولّا".
كنا صغار.
- من تلات سنين كنا صغار؟ - والله كنا صغار.
أممم.
♪ لو أني أعرف خاتمتي ♪
♪ ما كنت بدأت ♪
تا را رام.
♪ الموج الأزرق في عينيك ♪
♪ يناديني نحو الأعماق ♪
لا لا لام.
♪ وأنا ما عندي تجربة في الحب ♪
♪ ولا عندي زورق ♪
♪ إني أتنفس تحت الماء ♪
♪ إني أغرق ♪
♪ أغرق ♪
هو أنتي جاية إجازة ولا دراسة؟
شكلها جاية تقضي الإجازة بين الكتب.
بس خليها تيجي عيد ميلادي، وأنا أنسّيها الدراسة و"أمريكا" بكبرها.
فكرت خالة "منال" مبسوطة بالماجستير خلاص.
أو يمكن راجعة "أمريكا" لقصة حب ولا حاجة.
مو عليّ أنا و"مالك".
"ليلى"!
إيش في؟ ترى هي راحت "لوس أنجلوس"، ولّا راحت عند الراهبات يعني؟
طيب ماشي، ماني راهبات ولا شيخة زماناتي.
بس لو في شيء اتعلمته عن الماجستير هو إنه...
تقدروا تصاحبوا أشياء غريبة: كتب، زرع.
زرع!
- إيوه. - من جد؟ زرع!
هندسة بيئية. فاكرين؟ آه.
لحظة. إيش ده؟
مين دول؟
انزلي.
شكلهم صيادين.
مين؟
قوموا خلاص.
تمام.
طب ما تبغوا تطلعوا طالما جم هدول؟
ما حتطلعي؟
لا، أنا أبغى أقعد. أروّق الصراحة، أنتم الاتنين كلامكم كتير.
نعم؟
ليش؟ كم كلمة تحبي تسمعي عشان نحسبها المرة الجاية يا ست هانم؟
وأسئلتكم كتير كمان.
يعني السر في الإدن؟
أنتي اللي بتشوفيه أنتي عارفة إن هو مكياج وكاتشب،
بس اللي بتسمعيه أنتي عارفة إنه حقيقي.
من زمان ما شوفت معاكي فيلم.
عشاء؟
هادا داحين العشاء؟
مضطرين للأسف.
في أحد رمى أكل "وليد" في الزبالة. ما أعرف إذا أنا ولا أنت اللي عملنا كده.
أنا مو قولتلك الولد ده تقوليله إننا ما نحتاج صدقاته؟
هي المشكلة في "وليد" ولا المشكلة في الصدقة؟
والله العظيم أقدر ألاقي متبرعين جدد.
والله حتجننوني أنتي وأخوكي ده.
هادا مو أخويا.
جاية.
مساء الخير يا فندم. - مساء النور.
شكرًا.
- تفضلي. - شكرًا.
دي هدية من عندنا لحضرتك.
أوه، تسلم!
مع السلامة.
بابا!
أحتاج مساعدة.
دقيقة.
أوكي.
"جهنمية".
"إيفر غرين" الإنجليزية.
"بوثوس".
هادي اسمها شوية صعب ودايمًا أنساه،
بس معروفة إنها ترطب الجو، وتمتص كل السموم اللي فيه.
وهدول كلهم مخلوقات.
فنقدر نقول: "ماما، (وليد)، (سميرة)، (هند)، مع السلامة.
أهلًا بك أستاذ (بوثوس) في منزلنا."
ترى ما يعضوا.
♪ فقاعتي الجميلة ♪
♪ احميني من كل سوء ♪
♪ انسيني بالوجود ♪
♪ فقاعتي الجميلة، احميني من كل سوء ♪
♪ انسيني بالوجود ♪
♪ فقاعتي الجميلة، احميني من كل سوء ♪
♪ طيريني بالفضاء ♪
لأ، شكرًا.
♪ انسيني بالوجود ♪
♪ فقاعتي الجميلة، احميني من كل سوء ♪
♪ طيريني بالفضاء، انسيني بالوجود ♪
♪ عبر الجبال، عبر البحار، خديني في سماكي ♪
♪ دعي الهواء ينسج مجراكي ♪
♪ عبر الجبال، عبر البحار، خديني في سماكي ♪
♪ دعي الهواء ينسج مجراكي ♪
إيش يسموكم أنتم؟
نباتيين؟
أصدقاء البيئة ممكن؟
إيوه.
نبتة في بيتك تساعدك تتنفس،
بس كترته يخليك تتخنق.
ومين هادا اللي قالك إنه النبات كويس؟
التُعبان النرجسي الغير عادل؟
بابا، أنا كويسة.
التُعبان النرجسي "عادل" الغير عادل؟
- والله أقدر أسوي... - خلي أبوكي الدكتور يتصرف.
قصتك دي بتفكرني بواحدة بنت أمريكية كنت أعرفها من زمانات.
أنتي قاصة شعرك كده عشان تهرّبي منك العرسان ولا إيش يا بنتي؟
أعتقد أولاد اليومين دي يحبوا الشعر القصير.
لا تخاف.
تصبحي على خير.
وأنت من أهله بابا.
- صباح الخير. - صباح النور.
تعالي. أبغى أوريكي حاجة.
إيش؟
هدول، من الريموت كنترول حقت التلفيزيون.
وهدول، من الأوكرة حقت الباب.
محسسني ما قعدنا أسبوعين ننضف البيت بابا.
هدول، من سكّينة المطعم.
أي مطعم؟
- لا تقولي المطعم اللي رحناه. - أسيبلهم بصماتي على سلاح؟
لأ، أعوذ بالله.
لأ دقيقة، وريني مين اللي ما شاء الله اللي قاعد يشرب موية، أشوف.
إيه، عشان ما توديني عند الدكتور الـ...
أقولك، مشغول أنا.
بابا، إيش رأيك نروح على سوق السمك؟
ولّا بطلت عاداتك حقت زمان؟
هممم؟
أنا وأنت بس؟
يوم الجمعة؟
عندي اجتماعات.
يعني إيوه.
باي.
لا تقنعيني.
لأ، ما في.
نعتذر منكم، معليش.
- لا، عادي. أنتي كويسة؟ - تعالي يا "نورا". يلا. تمام؟
جاهزة لمقابلة اليوم؟
ما عندي مقابلة اليوم.
كيف؟ مو قولتيلي أساعدك؟
جهزي نفسك، ترى مرة ماني بروفيسور سهل.
والله؟
إيش بتسوي؟
أبغاكي تشرحي للجنة التحكيم المكونة من أكبر أساتذة المجال.
- تفضلي. - أوكي.
هلا، أنا "بسمة".
إيوة.
طيب.
"لوس أنجلوس"، مدينة واجهت الزلازل كل حياتها على مر السنين.
اضطرتها في كل مرة إنها تبني نفسها من الصفر، يعني من أرض، من تراب.
"السعودية"،
من ناحية أخرى،
غالبيتها كانت صحراء زي ما أنت عارف، صح؟
زي ما أنتو عارفين طبعًا، صح؟
لكن شوفها اليوم... شوفوها اليوم، شي مختلف.
يعني ما عمرك تقدر تصدّق أن "السعودية" اليوم كانت صحراء زمان.
بحثي جدًا مهم في ده المجال،
لأنه يسلط الضوء على التشابه ما بين دول المكانين.
اللي قلما أحد عمره أصلًا لاحظه.
فمثلًا، 1994،
"لوس أنجلوس"، أوكي؟
جاها زلزال حوّلها إلى كابوس.
كابوس بكل معنى الكلمة "مالك"، بكل معنى الكلمة.
خلاها في يوم من الأيام شكلها كأنها "السعودية" لما كانت صحراء،
بس شوفها اليوم.
"مالك"! شوفوها اليوم.
- اللي أطمح إني أنا... - ليش هادا الكلام مهم خاصة اليوم؟
لأنه مهم.
إيه، بس بعد خمس، ست سنوات كل الكلام هادا مو مهم.
لأن إحنا نمرّ بتغيرات مرة كتير.
أنتي مو شايفة؟
إلا، شايفة.
ما أعرف ليش "مالك" كل مرة تشوفني كويسة
وعارفة بالظبط فين رايحة، لازم تيجي وتوقف في وجهي؟
أنتي قولتي أبغي أصنع تغيير.
ولّا أنتي حفظتي هادا الكلام كله عشان تنقبلي في الدكتوراه وتروحي لحبيبك المنتظر؟
طيب.
عارفة إنه في أشياء مرة كتيرة اتغيرت من يوم ما اتقدمتلي،
أممم... بس اللي افتكروا، إنه أنا وأنت اتفقنا إنه نفضل أصحاب.
أصحاب؟
لو تحب نفضل أصحاب، أهلًا وسهلًا،
لو مانك حابب نفضل أصحاب،
أعتقد إنك لازم توقّف تكون المحقق "كونان" في حياتي!
شوفتي إنك دقة قديمة؟ محقق "كونان"؟
أوكي، بطّل تكون زي الشوكة في حلقي، كده أحسن؟
هلا "بسمة". أنتي هنا!
- هلا. - أهلًا.
- "مالك"، بالله شوفلي دي البطيخة. - أشوف.
- حتطلع بيضة وناشفة؟ - بالعكس، حمرة ومقرمشة.
حلو. كيف حالك؟
أخوكي فجأة صار يعرف يسمع بعد ما كان أبكم.
أحب أقولك، اسمها "أصنج".
أخوكي من شوية كان أصنج.
- هلا. - هلا.
"(ريسبيردال)، زلزال قُرب (لوس أنجلوس)"
- بتذاكري؟ - أيوه.
بابا تعرف إن "لوس أنجلوس" و"سان فرانسيسكو" في يوم ما حيكونوا أرض واحدة بسبب الزلازل؟
كل العالم حيصير أرض واحدة في يوم ما، عشان يوم القيامة.
- بابا! - همممم.
أقولك، جه على بالي موضوع البنقلة.
يعني دايمًا كنا نروح كده كعيلة، مع ماما وكده.
أكيد ماما ما حتيجي معانا داحين،
فقولت يمكن تحبي "وليد" يجي معانا؟
طبعًا أحب.
طيب ممتاز. حلو.
يعني أنا عارف الوقت متأخر، بس حبيت أشوف معاكي، عارفة؟
- تصبحي على خير. - وأنت من أهله.
- أسحب الباب معي؟ - إيوه، من فضلك.
يلا.
وأنت ما شاء الله ما عرفت تتشيك أكتر من كده اليوم؟
"وليد" طول عمره يتشيك للسمك أكتر ما يتشيك للعيد.
وبعدين يعني أنتم ما أنتم مركزين. معليش اليوم حدث تاريخي عندنا في العيلة.
- إيش؟ - "سليمان" أول نزلة له على سوق السمك.
- صح! - ها؟
أنا كنت بأجيب عمتك وأبوك على هنا، وأبوك لساه ولد صغير زيك.
- أنا ماني ولد صغير، أنا رجال صغير. - صح.
- أنت فيلسوف صغير! - صح.
والله فيلسوف.
- بابا شوف هادي! - الله!
- واو! كبيرة! - والله اخترت سمكة كبيرة ما شاء الله!
- أجيبهالكم حاضر. - أكبر شي.
عاوز صورة منها؟
إيوه. تتصور معاها؟
- يلا ناخد الصورة. - ناخد صورة.
طيب يلا.
إيش نقول؟
- هامور! - هامور!
الله!
هلا. شوف يا "سليمان"، هادا المقص.
هلا "يعقوب".
- هلا يا دكتور. كيف حالك يا دكتور "عدلي"؟ - إيش أخبارك؟
- الحمد لله. - الحمد لله. فينك؟
من زمان ما شوفتك! مسافر؟
كيف مسافر وأنا قدامك يا أبويا؟
إيش عندك اليوم؟
اليوم في هامور، جمبري، حريد. إيش تبغى؟
- الحريد هادا حق اليوم؟ - أكيد حق اليوم.
- أقولك، أدينا حريد عشان المهندس "وليد". - تفضل.
تمام. كبير ولا صغير؟
لا، أديني اتنين وسط.
- اتنين وسط؟ تمام. - إيوه.
صريف.
- تمام كده؟ في شي تاني؟ - تمام.
لا، اليوم "بسمة" تسويلنا صيادية حقت عيد، خليها على قدها، ها؟
- أحلى مشوي. - إيوه.
- خلوني على قدي. - ممتاز.
كيف سوق السمك معك؟
مبسوط؟
مو ده "إبراهيم"؟
- "إبراهيم"! - يا أهلًا وسهلًا "سليمان" باشا!
وعمو "عدلي"!
- أهلًا وسهلًا. كيف حالك "بسمة"؟ - هلا ولدي.
- أهلًا "وليد". - الحمد لله.
- ما عندك رجول توقف عليها؟ - عندي.
- انزل. - انزل يا بطل.
تعال عند أبوك.
شكلها كده الرحلة دي على شرف "بسمة".
- حبيبي "بسوم" حابسينها عندنا خلاص. - والله!
- أبوك معاك؟ - لا والله، صاروا يكسّلوا يجوا.
هممم.
- يلا، انبسطت بشوفتكم، خاصةً أنت يا عمّي. - يعطيك العافية.
مع السلامة.
باي. باي.
تُعبان، طالع لأبوه. - أخدنا السمك.
نسويه كله في البيت، صح؟
بابا؟
لا، ولا شي يا بسمة أبوكي. كله تمام.
يا هلا ومرحبا بـ"هند". هلا، كيف حالك يا عمّي؟
كيف حالك يا بنتي؟ وحشتني، كيف حالك؟
كيف حالك؟ وأولادك؟ الحمد لله.
"حمزة"! ما شاء الله تبارك الله!
والله أمير. أمير! أنا أحسب...
سؤال، أنتي مو قولتي إن هو كويس؟ تفضلوا.
أنت كمان قلت إنه كويس.
وأيش وضع المناديل اللي ع المكيفات هادي؟
المكيّفات هادي ليها 40 سنة. إيش؟ تبغانا نموت من القرف؟
أنتي كمان قاعدة تدافعي عنه؟
"وليد"، مانك شايف الأمور هادية؟
- هادية؟ - إيوه، هادية.
- أنتي شايفة كده هادية؟ - إيوه، أنا شايفة الأمور هادية.
يعني إذا هادي الحاجة اتحرقت، ما حيكون في ولا شي هادي.
إيوة.
هلا.
نايم. أميري نايم.
هلا.
إيش الدلع دا؟ يا قلبي واه يا قلبي أنا نايم.
لا تصحيه بس. - هو اليوم عيد ميلاد "ليلى"؟
إيوه، حخلص وأروح.
- هتناموا هناك؟ - لأ، بس حتكون سهرة.
مفهوم.
خلصي الطحينة. - حاضر.
أهلًا، كيف حالك؟ أنا "أكرم"...
"سليمان"، بعدين نلعب. تعال كل معانا.
أنا ما بلعب.
بشتغل زي بابا.
عجيب! أنت ما قولت لابنك أنك أنت مهندس؟
لا، ما قولتله.
ليش يعني؟
لأنه ماني مهندس يا أبويا. همممم.
- كملي أكل يا حبيبتي. خليني أشوفه. - لا حبيبي، خليك. شكله جوعان.
- طيب. - يعني أكيد ما حتقدر أنت تقوم بالمهمة دي.
هممم؟
بابا! بابا!
أبويا، تعرف كان زمان عندي عروسة مرة كنت أحبها وأنا صغير، تتذكرها؟
أنا أفتكرها.
- فاكرتها؟ - والله إني فاكراها. ما بتفتكرها؟
أنتي عارفة أن هادي العروسة سبب نجاحي اليوم في العرايس.
أنا شوفت "كربوج" بس، صح؟
"كعبور".
"بسمة"، حتى "سليمان" بيعدّلك. "كعبور".
لأ، شوفت أنا "كعبور"، من فين له الكعبرة؟
"كعبور" كان مو طويل ونحيف؟
هو مرض وخرج منه دم كتير ونحف.
- لطيف. - عجيب!
"كعبور" نحف، ها؟
نحف "كعبور" يا أبويا.
طيب. هادا شي طيب.
شوفوا يا أولادي.
أنا بصراحة أبغى أقدملكم اعتذاري.
"هند"، أنتي مانتي غريبة، أنتي زي بنتي بالظبط.
بالرغم إني أنا ما رحبت بيكي كويس أول ما دخلتي على عيلتنا.
بس أنا كنت بعدّي في ظروف قهرية كده بسبب ناس نرجسية.
منعتني فرصة الفرحة بيكم.
أنا مرة آسف.
بس خلونا نكون صريحين مع بعض.
الوضع جديد علينا كلنا، وأوقات يكون مؤلم.
أمكم وأنا اتطلقنا لأسباب حتكبروا وتتفهموها بشكل أحسن.
بس أهم شي عندي إنكم تكونوا عارفين إني أنا أتمنى لـ"منال" كل الخير.
بالنسبة ليا أنا، وإن كان بيتي مكركب ومو مريح وضيّق،
بس الوسع في الصدور، وأنا قلبي دايمًا مفتوح لكم، بكل السعد.
بابا!
- خدي. - شكرًا.
مع السلامة يا صغير.
عدّل الولد.
مع السلامة.
"آدم" خلاص صار كبير يا "بسومة".
صار عمره 18 سنة، وأنا صرت كبيرة.
طب جبيه يعمل عُمرة بس.
إن شاء الله.
- يلا يا "سميرة"، السواق يستناكي تحت. - طيب.
"بسومة"، لا تنسي تحطي الصحون في التلاجة. ولّا بعدين حيصير بكتيريا زي أبوكي.
- مع السلامة "بسومة". مع السلامة دكتور. - مع السلامة.
مع السلامة.
أوووه!
هدول كنت أسويهم لأصحابي في "أمريكا" أيام الجامعة.
دقيقتين والصحن يتنسف.
حتى "جوليا" كانت تعشقهم.
كان نفسها تيجي على "جدة" عشان تجرب المقلقل والكبدة وبطاطس بالكمون على شارع "قابل".
بابا كان عندك "جوليا" في "أمريكا"؟
لأ، دقيقة. أنا إيش كنت مفكرة؟ مين كمان عندك؟ "مارغريت"؟ "كريستينا"؟
لا والله، "جوليا" وبس.
قولتلك عليها قريب، لمن قولتلك إنه شعرك هادا القصير يفكرني بيها.
وبعدين اتدينت.
مو التدين اللي يعلّمك عن الدنيا.
التدين اللي يسد نفسك عن كل حاجة فيها.
أنا أبويا بعتني من مرة بدري وأنا صغير للدراسة.
أممم.
لأ، عارفة؟ هي بصراحة كانت فكرة عمك "عادل" هادا.
أبويا لمن أمي اتوفت، اعتزل الدنيا وجاته كده فترة اكتئاب،
وفوض "عادل". و"عادل" صار يتصرف في كل شي لوحده.
فكرتني بشي.
لا تتحرك. طيب؟
لا تتحرك.
أممم.
"(شهد): فينك؟ جايين ناخدك أنا و(خالد)."
- أووه، أنت هنا! شوف إيش جبتلك. - هلا!
"سليمان" نسي عروسته.
- شوف. - إيش الكنز هادا؟
من فين جبتي دا الشي؟
ماما أدتني هو ليك.
يا الله! الله يرحمك يا أمي.
والله ما كانت ترضى أغيب عن عينها ثانية.
فاكرة "خالد الراوي"؟
- جد جيراننا القدام؟ هادا لو تعدي من جنبه... - إيوه، "مالك" و"ليلى".
"طش"! تلاقي نفسك في الموية.
إلا أنا.
كان يخاف من أمي، ويترعب منها رعب.
- لأ؟ - أممم.
أووف!
"مونتانا".
"بطاقة بريدية من (مونتانا)."
أووف بابا! خطك!
يا الله!
"والدي الغالي،
أكتب لك هذه السطور من (مونتانا)، مدينة عُرفت بطُرقها الجبلية الخضراء."
"بطاقة بريدية"
"لم أر كهذه الخضرة في حياتي.
زملائي كلهم مختلفين عنا.
لكن الجامعة أفضل من أن أظل وحيدًا أنا وبكتيريتي خلال العطلة.
مشتاق لـ(نجوتي).
ونفسي أحضر فرحها من (سعود).
رجاء طلب التنسيق لعودتي من أخويا (عادل).
ابنكم المحب (عدلي)."
رحت؟
للأسف لا.
بس "نجاة" مع جوزها جم لشهر عسلهم.
وقتها عرّفتني على أمك.
إيوه، صح. ماما كانت هناك مع سيدي وستي.
وأبويا كان متأكد وعارف إني راح أحب أمك من أول نظرة.
يعني مين ما راح يحب أمك من أول نظرة.
يعني كان حب من أول نظرة؟
يعني ممكن نقول كده.
بس هو كمان حب كان يعبي فراغ.
ما حتقوليلي مين ده اللي عاجبه شعرك القصير عليكي؟
إلا.
بس لمن ألاقيه.
بس ما يطلع "مالك"؟
"مالك"؟ بابا طول عمري أنا و"مالك" زي الإخوان.
- إخوان! - إيوه.
قاعدة بتمزحي أنتي؟ مجنونة أنتي؟ ما في شي اسمه إخوان.
والله؟ مين اللي كان يوقف على هادي العمارة ينادي:
"(مالك) و(ليلى) و(وليد) و(بسمة). يا أربعة، الغرفة مقربعة."
مين كان كده يسوي؟ بالله مين؟
آه.
بابا، أنا ماشية.
آسفة.
تأخرتي علينا يا "بسمة"!
يا شيخة لو جيتينا من "لوس أنجلوس" كان جيتينا أسرع، والله.
- هلا. - هلا.
هلا.
- هلا. - هلا.
أرسلولك صورة للي أرسلتيلها شعرك؟
لأ، ما يعملوا كده عشان الخصوصية.
يعني ما كان بإيدكي ترسليلهم ديل حصان أحسن؟
شكله مرة مو عاجبك.
بالعكس، حلو.
أنتي حلوة بالقصة، وحلوة عشان بتعطي شعرك لغيرك عشان محتاجه.
والست اللي أرسلتيلها شعرك،
فين ما كانت ومين ما كانت، أكيد احلوّت بيه.
انكسفت!
- أما؟ - والله.
ما عمري حسيت إن أنتي انكسفتي مني.
جيبي.
استنى!
هنا! بيتي هنا! طيب هنا، ماشي. لحظة.
يلا. مع السلامة.
مع السلامة. مع السلامة.
ممكن توقّف؟
ممكن لو سمحت توقّف؟
أثبتّلي كل دي الفترة إنك ممكن تكون كويس.
ولّا أنت بس مانك حابب تكون كويس؟
شايفة الشجرة دي؟
اللي قاعدة بتطل علينا وأنا قاعد بتضارب معاكي زي الوحش.
هو ده اللي يبغى يفضحني وأنا في أسوأ حالاتي.
عمك هادا...
عمك هادا فيروس مُعدي.
قاعد ينشر عدواه على كل مكان يروحه.
ولّا ابنه هادا،
الدبوس "إبراهيم" اللي جاي يخطف مني حفيدي،
ولّا جاي يهددني بعضلاته!
بابا، كل شيء كان كئيب.
كل شيء كان يخوّف هنا.
ولو كان في فيروس، فالفيروس هنا قاعد جوه معانا.
ما هادا اللي أنا قاعد أفهمك هو من أول، الفيروس هنا معانا حبيبتي!
وأنتي جيتي عملتيهم كلهم عرايس كده تحركيهم من بعيد على كيفك
علشان ترضي نفسك وترضي غرورك،
وعشان تستعرضي عليهم كيف قاعدة بتعالجي أبوكي المريض.
ترى ما في مريض هنا غيركم أنتم.
تعابين نرجسيين كلكم على بعضكم.
أنا تُعبان نرجسي؟
أنا؟
بابا، أنا!
أنا اللي طول الوقت أتغزل وأتفشخر فيك قدام كل أحد بابا!
مانك عارفني؟ أنا داحين صرت تُعبان؟
بابا، أنا اللي دايمًا أقول إنك مانك ضعيف ومانك مريض.
هادا اللي أقوله، إنك مانك مريض ومانك ضعيف!
مانك مريض ومانك ضعيف!
أنا اللي ما عمري أتمنى أب في حياتي غيرك!
ما طبعًا عمرك ما حتتمني أب غيري، لأن أنا ساكت على غيابك طول الوقت،
عشاني ضعيف في حبي ليكي.
سنتين!
سنتين ما سألتي عني،
ولا جيتي تشوفيني.
سنتين!
وكل ما أفتح فمي، يقعدوا يقولولي: "أنت مش همك دراستها؟ مش همك مستقبلها؟"
قاعدين بيشوهوا سُمعتي. قاعدين بيشوهوا شوقي ليكي بس!
أنت مفكر ما توحشوني وأنا بره؟
مفكر ما أشتاق لكم؟
ما أشتاق للعيلة؟ ما أشتاق لك أنت؟
مفكر وأنا في وقت الحظر ما كنت أفضل أبكي لوحدي وأنا في "أمريكا"؟
آسفة!
حقيقة آسفة إنه كان عندي مسؤوليات.
آسفة إني انشغلت. آسفة إنه كان عندي دراسة!
آسفة. آسفة إني كنت لوحدي.
آسفة إني كنت بحاول.
آسفة. آسفة إني كنت...
أمّ بلا إحساس اللي تبعت بنتها تتغرب بعيد عن أهلها سنتين!
سنتين مو كفاية؟
بابا، أنا جيت على البيت لاقيت وضعه كده، قررت أنقل معاك، إيش كنت متخيل حعمل؟
تعابين نرجسيين كلكم.
- بابا! - تعابين نرجسيين كلكم. سنتين!
ممكن تطل فيّ؟
لو سمحت أتمنى تطل فيّ.
لو طليت فيّ، والله العظيم حتعرف إنك أحسن أب في الدنيا.
ما عمري في حياتي حتمنى أب غيرك.
أنا مو فاهمة إيش اللي صار.
أنا بس غبت كام ساعة بابا.
كنت مبسوطة. اتكلمنا أخيرًا عن الطلاق،
عن عيلتنا، عن إنه ممكن نفضل عيلة رغم كل اللي بيحصل فيها بابا!
طل فيّ!
سفّروكي عشان ما أشوفك!
وبعدين شالوا لك شعرك هادا عشان ما تتجوزي!
والحين راسلينك على هنا علشان تداويني بالأدوية حقتهم والفيروسات حقتهم!
- عشان تحسسوني إن أنا ماني أب! - لأ.
- إني ماني مسؤول! إن أنا ماني رجال! - لأ.
- و"منال" مشيت، و"وليد" مشي. - لأ.
وداحين أنتي كمان!
أنتي كمان!
هايي! ياهووو!
كفاية خلاص!
يا ربي، خلاص كفاية!
سامعة؟
أقولك البيت كله قاعد... بتسجل الكاميرات كل شي.
سامعة؟
بابا، ممكن توطي صوت التلفزيون؟
ألو.
منزل "منصور أحمد سيف الدين"؟
إيوه. معك الشرطة.
وصلتنا شكوى إنه في أصوات عالية طالعة من هادي الشقة.
لا، بس أنا وبابا كنا جالسين.
إيوه، بس كان في صوت صراخ.
يمكن كان صوت التلفزيون عالي.
الحمد لله. الأمور طيبة؟
بس إحنا جايين نطمن.
طيبة الأمور.
البيت هادا خطر يا بنتي.
مليان تعابين.
مين هادي؟
♪ لا تلوموني، لا ♪
♪ لا تلوموني ♪
♪ كنت "ترافولتا" ♪
♪ عملوني "جيم كاري" ♪
♪ هما اختاروا، وأنا لازم أجاري ♪
هيا، يلا. كمّل، يلا وريني.
عمة "بسمة".
هادي غرفتي. أنا عايش مع صاحبي "سليمان".
ما غيره ولد أخويا الذكي؟
أنتي متّي؟
لا، ما مت.
- كان في دم. - فين؟
هنا.
صحيت عمة؟
كيف حالك؟
أحسن؟
أحسن ماما تعمله، هي صيدلية.
لا يا شيخ؟
هيا، روح ساعد أمك في المطبخ.
هي صيدلية! وبعدين اسمها صيدلانية.
حيجنني الواد ده.
أديني وجهك شوية. شوية حرقان بس.
معليش.
كويس.
شلت الجرايد اللي مو عاجبتك.
أعرف.
أبويا قالي وهو بيوصلك.
اسمعي، خدي أشياءك، أرتبلك إياها تقعدي عندنا كام يوم.
إحنا عيلة هادية ورايقة، ما عندنا... يعني أكبر الدرامات عندنا...
لمن "حمزة" يصحينا آخر الليل
عشان يبغى يرضع ولّا يتكلم مع أحد.
ها، إيش قولتي؟
عرض مرة مغري.
حقيقي.
بس أختك عندها مقابلة.
بعد تسع أيام.
وشوفني زي المشردين، أشيائي في كل مكان.
طب إيش قاعد أقولك، تعالي اقعدي ركزي،
أو على الأقل روحي عند أمي، ترى متجننة عليكي.
"وليد"، أنت ليه مطنش بابا؟
ترى أنا ما عملت المستحيل. أنا بس أديته وقتي، وكنت موجودة.
لو لاحظت شي، لاحظت إنك أنت أكتر واحد بابا محتاج له.
ما بمزح.
"وليد"!
أنت خايف تورث مرضه؟
خايف أورث مرضه!
أنا خايف أكون حوله أكثر من إن أنا آخد مرضه.
في يوم من الأيام،
أبويا أخدلي "كعبور" قطعلي هو، ورمالي هو في الشارع.
اضطريت أقول لـ"سليمان" إنه خسر دم ونحف.
أيوه، "كعبور".
اليوم يا "بسمة" لازم ندوّر على قصة جديدة لـ"بسكوتة".
ليه ما تقول لـ"سليمان" إن "بسمة" جاعت وأخدت لقمة؟
نسيت متى آخر مرة شوفته وهو مبسوط وعلى طبيعته كده.
حتى "هند" قاعدة تقول إنك عملتي المستحيل.
كل شي كان كويس، أنت شوفت بعينك.
شوفت.
بس ما أخبي عليكي، كنت حاطط يدي على قلبي، خايف يقلب في أي لحظة.
♪ ذكّرني إيش السبب ♪
♪ وسيبني في حالي ♪
♪ تعبت من تقل الندم ♪
♪ ومهما لقيت نفسي ♪
♪ مو حابة أسيب الغطاء وخوفي في أكتافي ♪
♪ سيبني ♪
♪ في حالي ♪
♪ ذكّرني إيش السبب ♪
♪ وسيبني في حالي ♪
♪ جرّدني من كل التهم ♪
♪ وارتاح وانساني ♪
♪ آسف على جو النكد ودموعي وأحزاني ♪
"(مالك)"
♪ سيبني ♪
♪ في حالي ♪
♪ عارف إنه عطيت وعود ♪
"(مالك): قهوة؟"
"(بسمة): لا، شكرًا"
♪ بس الوحدة أسوأ إحساس ♪
"(مالك): حكون في الكباين بكرة سبعة الصبح"
"(مالك): لو جيتي حكون مبسوط"
♪ عارف إنه حاولت أعطي ♪
♪ بس أنا مجرد إنسان ♪
♪ سيبني ♪
"(جدائل الحب)"
"العزيزة (بسمة)، نشكرك لتبرعك بشعرك لمركز (جدائل الحب)."
"مع أطيب تحياتنا، مركز (جدائل الحب)"
♪ سيبني ♪
♪ في حالي ♪
♪ سيبني ♪
♪ في حالي ♪
♪ سيبني... ♪
تبغي تاخدي لفة؟
بس إن شاء الله صاحبها ما يشوفنا.
إيش هادا؟
ولا شي، أولاد "وليد".
حلمت بيك.
والله؟ إيش الحلم؟
كنا في الممشى.
كنت أمشي معاكي؟
ماني فاكرة.
بس كل شي كان تقيل.
شكلك...
شكلك في داك الوقت من الشهر؟
إيش؟
مو كل مرة بنت تحزن ولا تزعل معناته هي في داك الوقت من الشهر.
عادي ممكن نحزن، نزعل زيك، وعندنا عواطف تانية.
طب شكلك مو مبسوطة.
أنت مالك؟
لأ، أنا "مالك".
طيب يا "مالك".
ممكن أسألك سؤال؟
إيوه.
ليش قاعد تساعدني بمقابلة الدكتوراه،
وتلحقني في كل مكان، ولسبب ما قاعد تلاقيني دايمًا؟
ها؟
الموضوع سهل.
السؤال الأول، بساعدك عشان موعد المقابلة قرّب.
ده حلم أعز أحد ليا، إنك تصيري دكتورة في الهندسة البيئية، صح؟
السؤال التاني،
ممكن لأنك دايمًا بتختفي فجأة، وما أعرف أنتي فين.
وحابب إن أنا أوقّف جنبك.
عارف.
عشان أهالينا بيتكلموا.
يعني عارف.
هي كانت حتكون أحلى لو...
لو أنتي اللي طلبتي إن أنا أوقّف جنبك.
الدكتوراه حلمي، صح؟
مو حلمي ليكي.
بس حلمك لنفسك.
وأحترمه.
ممكن أسألك سؤال تاني؟
فكرت أنا وأختي اللي أسئلتنا كتيرة.
ليش الأولاد زي الأطفال؟ يفضلوا يبكوا ويصرّخوا،
وفي الآخر تكتشف يبغى كعكة، ولّا جوعان، ولّا عنده وجع في بطنه.
ممكن عشان قبل تلات سنين اتقدمتلك، وسافرتي ورفضتيني.
ممكن عشان لما جيت اتقدمتلي،
قولتلي: "اسمعي يا (بسمة)، إيش رأيك عشان ما أعنّس وأنتي تعجّزي،
خلاص نتزوج ونظبّط الموضوع؟ إيش رأيك؟" صح؟
- إيش المشكلة؟ - إيش "إيش المشكلة"؟
أنت مفكر إن أنا لمن أتزوج أعز أصحابي، حتزوجه عشان ما أعنّس،
ولا أتزوجه عشان أبغى أعيش معاه، وأكبر معاه وأعجّز معاه.
ترى أنا كنت بمزح.
وإيش يدرّيني إنك كنت بتمزح؟
ماني عارف، ليش الواحد لازم يقول مشاعره الحقيقية للناس اللي بيحبها؟
ليش ما نقول: "كهرباء، ملعقة، سمكة"؟
طيب لو تبغي تقول لأحد إنك تحبه، إيش حتقوله؟
ملعقة؟ كهرباء؟
حقوله: "بسمة".
من المرة الأخيرة نفسي أجيبك هنا.
تكوني ستة وأكون تمانية.
بابا؟
بابا!
بابا! لو سمحت!
بابا، فوق من فضلك! إيش قاعد تسوي؟
بابا!
بابا! بابا، من فضلك قوم. من فضلك!
هدّي.
في أشياء قابلة للإصلاح، وأشياء غير قابلة للإصلاح.
إيش يعني؟ ما في أمل تشتغل دي؟
أنا اسمي "أمل"، شايفة فيني أمل؟
أنا "بسمة".
شايفة فيّ بسمة؟
آه، أجل. أنا وأنتي نحتاج قوة خارقة عشان نشتغل.
شكلك مع أحد قريب ليكي هنا.
مع أقرب أحد ليا، اكتئابي.
آسفة.
بس ما الفرق بيني وبين اللي أنا معاهم؟ عيلتي.
عمومًا إحنا في أأمن مكان في المستشفى، باقي الأماكن، أنواع الفتي.
سكّر، يغثونك.
لا تاكلي سكّر. رجلك بيقطعونها.
ممكن أنواع التبرعات بالدم، أصل حتى لو مو من فصيلتك، يتبرعون لك بدمهم.
وعاد اللي يحلقون شعرهم إيش كثرهم. حيجوا ناس تحلق شعرها كده بس يعني.
كان حلقت شعري لبابا.
حلقة الراس لك، مو لوالدك. لك.
صح.
أممم...
أهلي جم.
عمومًا، لو حلقتي راسك، بيطلع عليك حلو.
- شكرًا. - عفوًا "بسمة".
باي.
كلمتي "إبراهيم" يشوف له غرفة ينقلوه عليها؟
كلمته يا عمّي خلاص.
الأمور كلها طيبة.
وأنا أطمنكم، هو محتاج فترة يكون تحت الملاحظة
ويرجع لكم بالسلامة بإذن الله، اطمنوا.
يا ربي! الحمد لله.
شكرًا. طمنونا الدكاترة.
- أستأذنكم. - تفضل يا دكتور.
أنا جبتله مياه "زمزم" مقرية عليها.
نعطيها للممرضة تدخل هي لأنه ممنوع...
دكتور، أنا أشوف إنه هادا أنسب وقت للعلاج.
دي فرصتنا أكيد. طبعًا لو الكل موافق.
ما في أي كلام. هادا شي أساسي، لأنه لو طلع من هنا ما راح يرجع.
من الأفضل له، صدقيني، بالنسبة لحالته، الأفضل إننا نعالجه.
وبعدين جربنا قبل كده ترى.
شكرًا دكتور. شكرًا عيلتي.
ليا شهر قاعدة مع بابا لوحدنا، بس ما في مخلوق منكم جه وعبّرنا.
وأكيد طبعًا في الحرايق والمستشفيات والأعياد نيجي نتنطنط، صح؟
أكتر وقت أبغى أستوعب بابا إيش بيصير له، وأنتم تبغوا تعملوا الموضوع عنكم؟
إيش بتحسوا؟ إنكم مهمين؟
والله إنكم مهمين. تحبوا بابا؟ إيوه، تحبوا بابا. باين.
وبابا يحبكم، بس ممكن نروح ندعي له ونصلي له من البيت، مو من هنا.
خالة "زهر"، مياه "زمزم" المقري عليها أديها للممرضة تحطها في المحلول.
محلول إيه يا بنتي؟
خالة "زهر"، بابا اتخنق.
أتمنى إنه يقدر يشرب مياه "زمزم". أتمنى.
- "بسمة"! - لا حول ولا...
شوفت بابا؟ إيش تبغوا؟ كلنا إحنا هنا عشانه، معليش.
تعالي اجلسي جنبي يا "بسمة".
حتى أنت يا عمو "عادل".
- يا بنتي! - "بسمة".
"بسمة"!
تعالي اجلسي جنبي يا "بسمة".
روحي اسمعي منه بس.
لا تزعلي منها.
لو بس يعرف إني قاعدة جنبك وبتكلم معاك.
مين؟
أخوه!
أنا أخوه. عمك يا "بسمة".
أنا عارف إنك أنتي محتارة ومتلخبطة، ومقدر حالتك هادي، بس للأسف،
مرض أبوكي يجي للأذكياء. عارفة ده الشي؟
أبوكي يا بنتي محبوس في أفكار مو في يده إن هو يغيرها.
منعته من شغله ومن أصحابه ومن زوجته،
وحتى من عيلته.
وشوية شوية، صدقيني، الكل راح يمشي.
أنا ما مشيت.
لو أنتم ما أرسلتوني على "أمريكا" عشان أدرس، صح؟ زي ما أرسلتوه.
شوفت الصور، قرأت الرسائل.
ما أدري فجأة حسيت ممكن ده أسلوب العيلة في التعامل مع أي أحد مختلف،
أو ذكي.
ها؟
إذا أنتي إنسانة ذكية،
- يصير حتفهمي الكلام اللي حقولك هو الآن. - إيش؟
أمك...
أمك كانت حتطلب الطلاق بعد زواج "وليد" مباشرةً.
بس فكرت فيكي،
وفي قد إيش كان ممكن تتبهدلي بينهم الاتنين،
لوحدك وفي عمرك ده.
استنتك لين ما تخرجتي، وشجعتك على المجال اللي تحبيه طول عمرك.
لين شافتك ناجحة ومبسوطة. هادي الإنسانة الذكية.
لكن أبوكي...
آآآه.
أبوكي ما قدر يكون موجود معانا ولا في واحدة من دي اللحظات.
لأن مرضه منعه.
عشان كده هو حاسس إنه مهمش، ومسوي فيها إن إحنا اللي ظالمينه.
أنتي فاكرة إن أبوكي هو داري عنك وعن حياتك وظروفك اللي عيشاها هناك؟ لا!
أبوكي عايش في الماضي.
صحيح يمكن أمك غلطت وما قالت لك قرارها إلا وإنتي هنا،
لكن أنا أشهد إنها ست عظيمة.
لأنها استحملت اللي ما حد فينا قدر يستحمله.
لمّا اشتغلت في "جي إي دبليو"،
تعلّمت كتير من روح التعاون والعمل تحت الضغط وقدرة التحمل.
وأظن أنها سمات مهمة في رحلتي عشان آخذ الدكتوراه.
سجلاتك بتوضح إن عندك روح تعاون.
برنامج الدكتوراه هاد مرة تنافسي،
عشان كدا حبينا نتعرف عليكي أكتر في هاي المرحلة يا "بسمة".
إيوة، عارفة.
تعرفوا شعور المرء لما يمرّ بوضع بغيض مع شخص بيحبه؟
في العادي بنحسب إنه لازم نغيّر هاد الشخص.
ونضل نغيّره طول الوقت.
لكن تحسين الوضع بقى مستحيل،
إلّا بتغيير الوضع نفسه.
تغيير المكان والأجواء
والنظام البيئي
والروتين.
لكن أهم شي لازم نعمله إننا نغيّر من نفسنا.
كنت أحسب أن مجال الهندسة البيئية هيساعدني على تغيير العالم من حولي،
بس ساعدني على تغيير نفسي في الحقيقة.
"كلية الهندسة المعمارية - مكتب القبول"
إيش في؟
ترى والله كل "أمريكا" فول.
بس بالله، ليكي عين كمان تسمي هاداك فول؟
بس يا شيخة. - طيب.
كده؟
لمن كنا أنا وأبوكي نتخانق على موضوع سفرك،
وأجلس أقنع فيه، أيام وليالي،
كان لأني كنت بشوف لمعة في عيونك وأنتي بتحكّيني على التخصص اللي تحبيه.
بس لا تعتقدي ولا للحظة،
بس لأنك أخدتي قرار وبدأتي في ده الطريق،
إنك ما تقدري تغيّري رأيك.
بتكتشفي جزء جديد من اهتماماتك.
شيئين مختلفين إنك أنتي تكوني بتسوي شيء عشان أنتي تحبيه،
عن إنك تكوني مغصوبة عشان في حد فرضه عليكي.
لازم يجي من هنا.
ولو كنت أبغى أغيّر قراري لأحد، مو عشانه؟
لازم يكون يستاهل ده.
ماما، كل أحد يقول إنه يعرف ويعرف ويعرف، حتى أنا أقول إني أعرف كتير أشياء،
بس ما عمري شوفت أحد يعرف قد ما أنتي تعرفي وما عمرك تقولي إنك تعرفي.
ماما، كيف تعرفي كل شي؟
كيف؟
♪ لا تلوموني، لا ♪
♪ كنت "ترافولتا"، وعملوني "جيم كاري" ♪
♪ هما اختاروا، وأنا اضطريت أجاري ♪
أنا وأنت مرة نشبه بعض.
كل أحد كده يقول.
حتى يقولوا إنك سميتني "بسمة" عشان جبتلك الابتسامة لما اتولدت.
فاكرة يوم ما وصلتي؟
قولتلك يومين وتطفشي من العيلة.
فاكرة.
الصراحة كنت خايف تطفشي.
تفتكر وإحنا صغار لما كنت تديني يد الـ"بلايستيشن" مفصولة
عشان يعني قاعدة ألعب معاك بس ما بلعب؟
أممم؟
إيوه، طبعًا فاكر.
شوية حساك أنت وماما ليكم فترة قاعدين تلعبوا،
وتخلوني أحسب إني قاعدة أفوز.
لو كنت أقدر، كان خليتك تجلسي، لأني أكره هادي اللحظات.
طيب لو بتكرهها، ليش جيت؟
لأن عارف إن هي ما هي وداع.
- عارف يعني؟ - إيوه، عارف.
بابا ليه فترة قاعد يسألني مين غريب الأطوار اللي حابب شعري.
يعني عارف؟
ما أعرف، حساه عارف.
ترى جبتلك شي من تحت الموية.
"إني أغرق".
"إني أغرق". شكرًا.
عفوًا.
دوخت، والله دوخت!
دوخت، بس لازم أروح.
حشتاق لك.
حتى أنت.
حتى أنا.
حتى أنا حشتاق لك.
- سلام. - يلا، مع السلامة.
انتبه على نفسك.
سامعني؟
لو تسألني أعيد معاك الحكاية
أعيدها تاني وتاني وتالت من البداية.
♪ لو تسألني ♪
"مستندات تخصّ مقابلة الدكتوراه"
♪ أعيد معاك الحكاية ♪
♪ أعيدها تاني وتاني وتالت من البداية ♪
♪ لو محبوس في الماضي كنت حكون في داك الزمن ♪
♪ ولو مجنون معاك أصير لك علاج بأي ثمن ♪
♪ ولو مشغول ما فاضي، معاك لحظة بلحظة بدون ندم ♪
♪ ما حنام، ما حنام، هبنيلك عالم في المنام ♪
♪ الدنيا حلوة زي الأحلام ♪
♪ حلم أحلى من أي أيام ♪
♪ ما حنام، ما حنام، هبنيلك عالم في المنام ♪
♪ شرّبني الدواء، دوّبني الهوا ♪
♪ دا جزء انطوى، دا حضن احتوى ♪
♪ لو بس نهدى نكون سوا ♪
♪ ما حنام، ما حنام، هبنيلك عالم في المنام ♪
♪ كمان افتكر إني إنسان ♪
♪ إنسان ندمان، إنسان دبلان ♪
♪ إنسان زعلان، إنسان حيران ♪
♪ ما حنام، ما حنام، هبنيلك عالم في المنام ♪
♪ الدنيا حلوة زي الأحلام ♪
♪ حلم أحلى من أي أيام ♪
♪ لو تسألني أعيد معاك الحكاية ♪
♪ أعيدها تاني وتاني وتالت من البداية ♪